Diari Oficial de la Generalitat Valenciana


Sumari del DOGV 6709, del 08-02-2012 (2012/1147)

ORDE JUS/151/2012, de 26 de gener, per la qual s'aproven les llistes definitives d'aspirants admesos i exclosos als processos selectius per a accés als cossos de gestió processal i administrativa, tramitació processal i administrativa i auxili judicial, accés lliure.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6709

Data del DOGV
:   08-02-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/1147


Data del document
:   26-01-2012

Organisme emissor
:   Ministeri de Justícia

Tipus de document
:   Ordre

Anàlisi jurídica

ORDE JUS/151/2012, de 26 de gener, per la qual s'aproven les llistes definitives d'aspirants admesos i exclosos als processos selectius per a accés als cossos de gestió processal i administrativa, tramitació processal i administrativa i auxili judicial, accés lliure. [2012/1147]
Vistes i resoltes les al·legacions formulades a les llistes provisionals d'aspirants admesos i exclosos a les proves selectives per a ingrés en els cossos de gestió processal i administrativa, tramitació processal i administrativa i auxili judicial, accés lliure, convocades per les ordes JUS/2370/2011, JUS/2371/2011 i JUS/2369/2011, de 21 de juliol (BOE de 05.09.2011), i de conformitat amb el que establix l'article 20 del Reial Decret 1451/2005, de 7 de desembre (BOE de 27.12.2005), pel qual s'aprova el Reglament d'Ingrés, Provisió de Llocs de Treball i Promoció Professional del Personal Funcionari al Servici de l'Administració de Justícia; la disposició 10 de l'Orde JUS/1294/2010, de 5 de maig (BOE de 19.05.2010), per la qual s'establixen les bases comunes que regiran els processos selectius per a ingrés o accés en els cossos i escales de funcionaris al servici de l'administració de justícia, i en les bases sèptimes de les ordes de convocatòria, este Ministeri ha resolt:
Primer
Aprovar les relacions definitives d'aspirants admesos i exclosos a les proves selectives per a ingrés en els cossos de gestió processal i administrativa, tramitació processal i administrativa i auxili judicial, accés lliure, convocades per les ordes JUS/2370/2011, JUS/2371/2011 i 2369/2011, de 21 de juliol (BOE de 05.09.2011), i publicar en l'annex II de la present orde les relacions definitives d'aspirants exclosos amb indicació de les causes d'exclusió.
Segon
Les llistes certificades completes quedaran exposades al públic en la pàgina d'Internet: ; Servici d'Informació del Ministeri de Justícia, plaça de Jacinto Benavente, número 3, 28978 Madrid; òrgans competents de les comunitats autònomes on es convoquen places; gerències territorials del Ministeri de Justícia; tribunals superiors de Justícia i Centre d'Informació Administrativa de la Direcció General de la Funció Pública.
Tercer
Convocar els opositors inclosos en les relacions definitives d'admesos pel sistema general d'accés lliure dels cossos de gestió processal i administrativa, de tramitació processal i administrativa i auxili judicial, a la celebració del primer exercici de la fase d'oposició els dies, a les hores i als llocs que es relacionen en l'annex I de la present orde.
En aquelles seus amb més d'un centre d'examen, els aspirants podran consultar la distribució de les crides en les pàgines web del Ministeri de Justícia i de les respectives comunitats autònomes.
Tots els opositors hauran de presentar per a la seua identificació el seu document nacional d'identitat o passaport, i anar amb bolígraf negre o blau. No es permetrà l'accés de telèfons mòbils, ni altres dispositius electrònics, a les aules o locals on se celebren les proves.
Quart
D'acord amb el que establix l'Orde JUS/2651/2011, de 27 de setembre (BOE de 06.10.2011), en execució de la sentència recaiguda en el recurs contenciós administratiu número 272/2009, es convoca Adrián Tabladillo López, amb DNI número 79844873, a la realització del primer exercici de la fase d'oposició de les proves selectives d'accés al cos d'auxili judicial, àmbit Madrid, el dia, al lloc i a l'hora que es relaciona en l'annex I de la present orde.
Quint
Contra la present orde podrà interposar-se recurs potestatiu de reposició davant d'este departament en el termini d'un mes o contenciós administratiu davant dels jutjats centrals contenciosos administratiu, en el termini de dos mesos. El termini, en ambdós casos, es comptarà a partir de l'endemà de la publicació en el Boletín Oficial del Estado.
Madrid, 26 gener de 2012.- El ministre de Justícia, p. d. (Orde JUS/3770/2008, de 2 de desembre), el director general de Relacions amb l'Administració de Justícia: Ricardo Gonzalo Conde Díez.